Държавен вестник, бр. 92, 2009 г., стр. 22

СТР.  22	
Д Ъ Р Ж А В Е Н  В Е С Т Н И К 	
БРОЙ  92
ни животни, и какви трудности тези остатъчни 
количества могат да създадат на промишлената 
преработка на храни;
 – потенциален риск за човека в резултат на 
контакт с ВМП, например при прилагането му 
върху животни;
 – потенциален риск за околната среда при 
употребата на ВМП. 
Данните трябва да бъдат сигурни и общовалидни. 
Когато е необходимо, се използват математиче­
ски и статистически методи за разработване на 
експериментални методи и оценка на резултатите. 
Предоставя се информация за терапевтичните въз­
можности на продукта и за рисковете, свързани 
с неговата употреба.
В някои случаи е необходимо да се изпитват 
метаболитите от изходната суровина, когато те 
присъстват като остатъчни количества.
Ексципиент, който се използва за първи път в 
областта на фармацията, трябва да се разглежда 
като активна субстанция.
1. Прецизна идентификация на продукта и на 
неговата/ите активна/и субстанция/и 
 – международно непатентно наименование 
(INN); 
 – наименованието от Международния съюз по 
теоретична и приложна химия (IUPAC); 
 – номер по Chemical Abstract Service (CAS); 
 – терапевтична, фармакологична и химична 
класификация; 
 – синоними и съкращения; 
 – структурна формула;
 – молекулна формула; 
 – молекулна маса; 
 – степен на примеси; 
 – качествен и количествен състав на при­
месите; 
 – описание на физическите свойства; 
 – точка на топене; 
 – точка на кипене; 
 – парен натиск;
 – разтворимост във вода и органични разтвори­
тели, изразена в g/l, като се посочва температурата; 
 – плътност; 
 – спектри на рефракция, ротация и т.н.; 
 – приготвяне/формулиране на продукта. 
2. Фармакологични изследвания
Фармакологичните изследвания са от основ­
но значение в изясняването на механизмите на 
терапевтичния ефект на ВМП. По тази причина 
изследванията, провеждани с опитни животни и 
животни, за които е предназначен ВМП, следва 
да бъдат включени в част 4.
Фармакологичните изследвания могат също 
да помогнат за разбирането на токсикологичните 
явления. В случаите, когато ВМП предизвиква 
фармакологични ефекти при липсата на токсична 
реакция или при дози, по-ниски от тези, които 
предизвикват токсичност, тези фармакологични 
ефекти се вземат предвид при оценка на безопас­
ността на ВМП. 
Документацията по безопасността винаги трябва 
да се предхожда от подробни данни за фармако­
логичните проучвания, проведени с лабораторни 
животни, и всяка свързана с това информация, 
събрана по време на клиничните изследвания с 
животните, за които е предназначен ВМП.
2.1. Фармакодинамика 
С цел да се разберат по-добре неблагоприят­
ните ефекти, наблюдавани при изследванията с 
животните, трябва да се предоставя информация 
относно механизма на действие на активната/ите 
субстанция/и и ВМП. Необходима е и информация 
за първичните и вторичните му фармакодинамич­
ни ефекти.
2.2. Фармакокинетика 
Предоставят се данни за фармакокинетични­
те взаимодействия на активната субстанция и 
нейните метаболити с организма на животните, 
използвани в токсикологичните изследвания. Това 
обхваща: абсорбцията, разпределението, обмяната 
на веществата и тяхното отделяне. Данните трябва 
да бъдат съотнесени към резултатите от опреде­
лянето на съотношението доза/ефект при фармо­
кологичните и токсикологичните изследвания, за 
да се определи подходящ начин на прилагане на 
ВМП. Прави се сравнение с фармакокинетичните 
данни, получени при изследвания на животинските 
видове, за които е предназначен продуктът в част 
4 на досието, глава I. Целта е да се види доколко 
токсикологичните изследвания са показателни 
за определяне на токсичността за животинските 
видове, за които е предназначен продуктът.
3. Токсикология
Документацията относно токсикологията трябва 
да е в съответствие с ръководството, публикувано 
от Европейската агенция по лекарствата (ЕАЛ), 
което включва: 
 – Основни изпитвания, задължителни за всеки 
нов ВМП, предназначен за употреба при продук­
тивни животни. Въз основа на тях се прави оценка 
за безопасността на всички остатъчни количества 
в храните, получени от тях.
 – Допълнителни изпитвания, които могат 
да се наложат по специфични съображения във 
връзка с токсичността. Например по отношение 
на структурата, категорията и начина на действие 
на активната субстанция.
 – Специални изпитвания, които могат да под­
помогнат анализа на данните, получени по време 
на основните или допълнителните изпитвания. 
Предмет на изследванията е/са активната/ите 
субстанция/и, а не цялостният продукт. Когато се 
налага изследване на цялостния продукт, това се 
уточнява в текста по-долу. 
3.1. Токсичност при приложение на еднократ­
на доза
Проучванията при приложение на еднократна 
доза могат да бъдат използвани за предвиждане на: 
 – възможните реакции от еднократно предози­
ране при животни, за които е предназначен ВМП;
 – възможните ефекти при инцидентно при­
лагане при хора;